stanford-oval/wikipedia huggingface dataset:
Mekaaninen kompassi
Yleistä tietoa

Mekaaninen kompassi on kaksipyöräisiin vaunuihin asennettu laite.  Tangon päässä oleva pieni ihmishahmo on liitetty vaunun pyöriin tasauspyörästöllä. Pyörän koon sekä raiteiden ja rattaiden tarkat suhteet saavat figuriinin osoittamaan aina tiettyyn suuntaan, yleensä etelään.
Laitteeseen ei liity magneettisia ominaisuuksia. Kiinan pitkän historian aikana useassa eri tekstissä on maininta etelään osoittavasta vaunusta.
Legenda

Legendan mukaan Kiinan perustaja, Huangdi, joka asui valtavassa palatsissa Kunlun-vuorilla, kehitti mekaanisen kompassin idean. Sanotaan, että laitteen valmisti käsityöläinen nimeltään Fang Bo.
Samaan aikaan eli toinen heimojohtaja, Chi You, joka oli taitava aseiden valmistaja ja soturi. Chi You hyökkäsi Yandin johtaman heimon kimppuun ja ajoi sen Huangdin maille. Tästä Huangdi suuttui ja lähti heimoineen yhdessä Yandin kanssa sotimaan Chi Youta vastaan. Huangdin ja Yandin joukot kärsivät pahoja tappioita. Chi You hönkäisi ulos paksun sumuverhon hämätäkseen Huangdin joukkoja. Kun taistelu oli kestänyt useita päiviä ja Huangdin joukot olivat hajallaan, Keltainen keisari pystytti alttarin, uhrasi ja rukoili kolme päivää ja yötä Lännen kuningataräitiä (Xiwangmu) saadakseen apua tältä. Kolmen vuorokauden kuluttua jumalatar antoi hänelle tiedon etelään osoittavasta vaunusta sekä taivaallisista rungoista ja maallisista oksista.  Näitä apuna käyttäen Huangdi pystyi johdattamaan joukkonsa ulos sumusta. Sitten Chi You pani alulle raivoisan myrskyn, jonka Huangdi sai taltutettua kuivuuden paholaisen Nuban avulla.  Näin Huangdi lopulta voitti.
Mekaanisen kompassin historiaa

Ensimmäinen historiallinen maininta kompassista on teoksessa Kolmen kuningaskunnan kronikka.  Tämän mukaan mekaanisen kompassin oikea keksijä oli mekaanikko Ma Jun, joka asui Wein kuningaskunnassa 200-luvulla. Hän halusi todistaa epäilijöille, että legendan etelään osoittava vaunu ei ollut pelkkä satu.
Kompassin rakennusohjeet ja tarkat yksityiskohdat kuitenkin hävisivät väliaikaisesti.  Zu Chongzhi (429-500 jaa.) keksi sen uudestaan. Tang-dynastian (618-907 jaa.) ja Song-dynastian (960-1279 jaa.) aikana mekaaninen kompassi yhdistettiin toiseen mekaaniseen, pyörille sijoitettuun laitteeseen, matkamittariin.
Joidenkin varhaisten historiallisten dokumenttien mukaan mekaaninen kompassi keksittiin ensimmäisellä vuosituhannella ennen ajanlaskun alkua, mutta nämä tiedot ovat epämääräisiä.
Japanissa

Tieto mekaanisen kompassin valmistuksesta kulkeutui 600-luvulla Japaniin. Nihon Shoki (Japanin historiankronikka) vuodelta 720 jaa. kertoo, että kiinalaiset buddhalaiset munkit Zhi Yu ja Zhi You rakensivat useita mekaanisia kompasseja Japanin keisari Tenjille vuonna 658 jaa. Tämän jälkeen vuonna 666 jaa. rakennettiin useita mekaanisia kompasseja.
Rekonstruktiot

Yksikään historiallisista mekaanisista kompasseista ei ole säilynyt, mutta 1900-luvulla useat henkilöt valmistivat etelään osoittavan vaunun toimivia malleja.
Pekingin Kiinan historian museossa on pienoismalli, joka pohjautuu Yen Sun (1027 jaa.) mekanismiin. Taiwanissa, Taipein Kansallisessa palatsimuseossa on Lanchesterin mekanismin (1932) perustuva pienoismalli
Japanilainen versio, Aichin Expo 2005.
Oklahoma City

| Oklahoma City |
| --- | --- |


 Oklahoma City
 Koordinaatit: 35°28′56″N, 97°32′06″W 
Valtio:  Yhdysvallat
Osavaltio:  Oklahoma
Piirikunta:  Oklahoma, Canadian, Cleveland
Väkiluku (2010):  579 999
Aikavyöhyke:  UTC-6
 – Kesäaika:  UTC-5
 
 www.okc.gov 
Infobox OKVirheellinen NIMI-arvo: 
Oklahoma City on Oklahoman osavaltion pääkaupunki Yhdysvalloissa. Kaupungissa asui vuoden 2010 väestönlaskennassa 579 999 ihmistä.
Oklahoma Cityn pommi-iskussa kuoli 168 ihmistä 19. huhtikuuta 1995. Se oli tuhoisin terroristien Yhdysvalloissa tekemä isku ennen syyskuun 11. päivän terroritekoja vuonna 2001.
Kaupungin ammattilaiskoripallojoukkue Oklahoma City Thunder pelaa NBA-liigassa.
Aiheesta muualla

Kuvia tai muita tiedostoja aiheesta Oklahoma City Wikimedia Commonsissa
Matkaopas aiheesta Oklahoma City Wikivoyagessa (englanniksi)
Nikola Mirotić

| Nikola Mirotić |
| --- | --- |

Henkilötiedot
Koko nimi:  Nikola Mirotić
Syntynyt: 11. helmikuuta 1991 (ikä 33) Podgorica, Montenegron ST, Jugoslavia
Kansalaisuus:   Espanja    Montenegro
Koripalloilija
Pelipaikka:  Iso laitahyökkääjä / Sentteri
Pituus:  208 cm
Paino:  108 kg
Nyk. joukkue:  FC Barcelona
Sarja:  Liga ACB
NBA-varaus:  23. varaus 2011 (Houston Rockets)
Pelaajaura
Seurajoukkueet
2009–2010 2009–2014 2014–2018 2018–2019 2019 2019–:  CD Maristas-Palencia Real Madrid Baloncesto Chicago Bulls New Orleans Pelicans Milwaukee Bucks FC Barcelona
Maajoukkueet
:   Espanja
Aiheesta muualla
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Pronssia | Rio de Janeiro 2016 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Ranska ym. 2015 |  |  |
Nikola Mirotić (s. 11. helmikuuta 1991 Podgorica, Montenegron ST, Jugoslavia) on montenegrolais-espanjalainen koripalloilija.
Ura

Mirotić pelasi koripalloa Real Madridin juniorijoukkueissa ja nousi kaudeksi 2008–2009 seuran edustusjoukkueeseen. Kaudeksi 2009–2010 hän siirtyi LEB Orossa pelanneeseen CD Maristas-Palenciaan, jonka riveissä hän teki 8,0 pistettä ottelua kohden. Kaudeksi 2010–2011 Mirotić palasi Real Madridin edustusjoukkueeseen.
Mirotić siirtyi NBA:han vuonna 2014. Hän pelasi Chicago Bullsissa kausina 2014–2018, kaikkiaan 243 runkosarjaottelua ja 17 pudotuspeliä. Helmikuussa 2018 hän siirtyi New Orleans Pelicansiin ja helmikuussa 2019 Milwaukee Bucksiin. Hän palasi vuoden 2019 kesällä Eurooppaan ja teki monivuotisen sopimuksen FC Barcelonan kanssa.
Espanjan maajoukkueessa Mirotić on voittanut Euroopan-mestaruuden 2015 sekä saavuttanut olympiapronssia 2016.
Aiheesta muualla

Kuvia tai muita tiedostoja aiheesta Nikola Mirotić Wikimedia Commonsissa
Euroliigan pelaajaprofiili (englanniksi)
ACB:n pelaajaprofiili (Arkistoitu – Internet Archive) (espanjaksi)
NBA:n pelaajaprofiili (englanniksi)
Espanjan joukkue – Koripallon EM-kilpailut 2015
4 Gasol |
5 Fernández |
6 Rodríguez |
7 Hernangómez |
8 Ribas |
9 Reyes |
10 Claver |
11 San Emeterio |
12 Llul |
13 Aguilar |
14 Mirotić |
15 Vives |
Valmentaja Scariolo
Espanjan joukkue – Kesäolympialaiset 2016
4 Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
14 Hernangómez |
21 Abrines |
23 Llull |
44 Mirotić |
79 Rubio |
Valmentaja Scariolo
Medhi Benatia

| 0 | 1 | 2 |
| --- | --- | --- |

Henkilötiedot
Koko nimi: Medhi Amine el-Moutaqui Benatia
Syntymäaika: 17. huhtikuuta 1987 (ikä 37)
Syntymäpaikka: Courcouronnes, Ranska
Pelipaikka: puolustaja
Pituus: 190 senttimetriä
Seura
Seura:  Al-Duhail
Junioriseurat
1998–1999 2000–2002 2002–2003 2003–2006:  US Créteil  Clairefontaine  Guingamp  Marseille
Seurat
| Vuodet | Seura | O (M) |
| 2005–2008 2006–2007 2007–2008 2008–2010 2010–2013 2013–2014 2014–2017  2016–2017 2017–2019 2019– |  Marseille →  Tours →  Lorient  Clermont  Udinese  AS Roma Bayern München →  Juventus  Juventus  Al-Duhail | 0 (0) 29 (0) 0 (0) 57 (2) 80 (6) 33 (5) 29 (2) 0 (0)   |
Maajoukkue
| 2003–2004 2008– |  Ranska U-17  Marokko | 7 (0) 40 (1) |
 Seurajoukkueuran tilastot kattavat vain kansalliset sarjat, päivitetty 29. heinäkuuta 2016.  Maajoukkueuran tilastot päivitetty 6. joulukuuta 2015.
Medhi Benatia (arab. المهدي بن عطية‎, s. 17. huhtikuuta 1987 Courcouronnes, Ranska) on marokkolainen jalkapalloilija. Puolustajana pelaava Benatia edustaa qatarilaista Al-Duhailia. Hän on Euroopan pääsarjoissa edustanut muun muassa Udinesea, AS Romaa, Bayern Müncheniä ja Juventusta.
Seurajoukkueura

Benatia siirtyi Ranskan Ligue 2:ssa pelanneeseen Clermontiin kesäkuussa 2008. Hän pelasi joukkueessa kaksikautta, kunnes italialainen Udinese teki Benatian kanssa helmikuussa 2010 viiden vuoden sopimuksen. Benatia siirtyi kesällä Udineseen. Hän nousi avauskaudellaan joukkueen avauskokoonpanoon ja pelasi kauden aikana 34 Serie A ottelua, joissa hän teki kolme maalia. Hänen ensimmäinen Serie A ottelu oli 11. syyskuuta 2010 Interiä vastaan.
13. heinäkuuta 2013 Benatia siirtyi viiden vuoden sopimuksella AS Romaan. Hän riitautui kauden 2013-14 aikana seurajohdon kanssa ja siirtyikin näin elokuussa 2014 Saksan suurseuraan Bayern Müncheniin. Heinäkuussa 2016 Benatia siirtyi italialaiseen Juventukseen vuoden lainalla, joka maksoi 3 miljoonaa euroa. Juventuksella oli osto-optio, jolla Benatia siirtyi pysyvästi Italiaan.
Maajoukkueura

Maajoukkuetasolla Benatia edusti nuorten tasolla muun muassa Ranskan alle 16-vuotiaiden maajoukkuetta, jossa pelasi tuolloin myös Karim Benzema ja Samir Nasri. Sittemmin Benatia on edustanut aikuisten tasolla Marokkoa vuodesta 2008 lähtien. Hän teki ensimmäisen maalinsa Marokon paidassa 4. kesäkuuta 2011 Afrikan kisojen karsintaottelussa Algeriaa vastaan.
Maajoukkueura > Afrikan-mestaruuskilpailut 2012

Marokko selvitti myös tiensä Afrikan-mestaruuskisoihin karsintojen kautta ja Benatia tuli valituksi vuoden 2012 Afrikan-mestaruuskisoihin. Marokko kuitenkin jäi alkulohkoon. Benatia pelasi turnauksessa kaksi ottelua saatuaan turnauksen aikana kaksi keltaista korttia, jonka myötä hän joutui pelikieltoon viimeisestä ottelusta.
Saavutukset

Arabian Kultainen pallo
3. sija: 2011
Yksityiselämä

Benatian isä on kotoisin Marokosta ja äiti Algeriasta.
Aiheesta muualla

Mehdi Benatian tilastot Ligue 1:ssä (ranskaksi)
National Football Teams (englanniksi)
Marokon joukkue – Jalkapallon AM-kilpailut 2012
1 Lamyaghri |
2 Basser |
3 al-Kaddouri |
4 Kantari |
5 Benatia |
6 Hermach |
7 Taarabt |
8 El Ahmadi |
9 El Arabi |
10 Belhanda |
11 Assaidi |
12 Amsif |
13 Kharja |
14 Boussoufa |
15 El Kaoutari |
16 Alioui |
17 Chamakh |
18 Boukhriss |
19 Carcela |
20 Hadji |
21 Amrabat |
22 Badda |
23 Mrani |
Valmentaja Gerets
Marokon joukkue – Jalkapallon AM-kilpailut 2013
1 Lamyaghri |
2 Achakhir |
3 Bergdich |
4 Kantari |
5 Benatia |
6 Hermach |
7 Barrada |
8 El Ahmadi |
9 El Arabi |
10 Belhanda |
11 Assaidi |
12 Zniti |
13 Kaddioui |
14 El Hamdaoui |
15 El Kaoutari |
16 Noussir |
17 el-Adoua |
18 Belghazouani |
19 Chafni |
20 Hamdallah |
21 Amrabat |
22 Askri |
23 Hafidi |
Valmentaja Taoussi
Marokon joukkue – Jalkapallon MM-kilpailut 2018
1 Bounou |
2 Hakimi |
3 Mendyl |
4 da Costa |
5 Benatia |
6 Saïss |
7 Ziyech |
8 El Ahmadi |
9 El Kaabi |
10 Belhanda |
11 Fajr |
12 Mohamedi |
13 Boutaïb |
14 Boussoufa |
15 Bennasser |
16 N. Amrabat |
17 Dirar |
18 Harit |
19 En-Nesyri |
20 Bouhaddouz |
21 S. Amrabat |
22 Tagnaouti |
23 Carcela |
Valmentaja Renard
Nico Nyberg

| Nico Nyberg> Henkilötiedot |
| --- | --- |
Syntynyt: 7. syyskuuta 1993 (ikä 31) Espoo, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pituus:  184 cm
Paino:  80 kg
Seura
Seura:  Espoo United
Sarja:  Mestis
Pelinumero:  16
Pelaajaura
Pääsarjaura:  2013–
Aik. seurat:  Blues (SML)
Nico Nyberg (s. 7. syyskuuta 1993 Espoo) on suomalainen jääkiekkoilija, joka pelaa try-outilla Mestis-joukkue Espoo Unitedissa. Hän on pelipaikaltaan laitahyökkääjä.
Ura > Seuraura

Nyberg on Jäähongan kasvatti. Hän siirtyi C-juniori-ikäisenä Espoo Bluesiin kaudeksi 2008–2009. Kaudella 2010–2011 Nyberg jakoi kymmenellä osumallaan koko B-nuorten SM-karsintasarjan maalipörssin voiton TPS:n Artturi Lehkosen kanssa. Hän oli myös Bluesin paras pistemies 13 tehopisteellään. Nyberg voitti kauden päätteeksi B-nuorten Suomenmestaruuden.
Kesäkuussa 2012 Nyberg teki kaksivuotisen SM-liigasopimuksen Bluesin kanssa. Syyskuussa hän siirtyi aluksi kahden ottelun mittaisella lainasopimuksella paikkaamaan loukkaantumisia Mestis-joukkue KooKoohon, jossa Nyberg pelasi lopulta seitsemän ottelua. Bluesin SM-liigajoukkueessa hän debytoi 8. tammikuuta 2013 vieraissa Jokereita vastaan. Nyberg sai ottelussa jääaikaa 9.44 minuuttia. Kaikkiaan Nyberg pelasi kauden aikana kolme SM-liigaottelua. Suurin osa hänen kaudestaan eteni kuitenkin vielä Bluesin A-nuorissa. Nybergillä oli A-nuorten SM-liigan runkosarjassa paras aloitusprosentti (59,06) ja hän voitti koko kevään 2013 pudotuspelien pistepörssin sekä jakoi maalipörssin voiton HPK:n Miika Heikkilän ja Ville Järveläisen kanssa tehoilla 7+10=17. Nyberg voitti kauden päätteeksi A-nuorten SM-hopeaa. Huhtikuussa 2013 hän teki vuoden mittaisen jatkosopimuksen Bluesin kanssa.
Kaudella 2013–2014 Nyberg avasi pistetilinsä SM-liigassa. Hän teki liigauransa avausmaalin 20. syyskuuta 2013 vieraissa JYPiä vastaan. Kaikkiaan Nyberg teki kauden aikana SM-liigassa 23 runkosarjaottelussa tehot 2+2=4, kunnes loukkaantuminen päätti hänen kautensa jo marraskuussa 2013. Tämän jälkeen Nyberg kävi läpi useita leikkauksia, eikä pelannut kolmena seuraavana kautena.
Syyskuussa 2017 Nyberg siirtyi try-outille Mestis-joukkue Espoo Unitediin, joka perustettiin vuotta aiemmin konkurssiin ajautuneen Bluesin tilalle. Hän pelasi joukkueessa kauden 2017–2018 aikana lopulta neljä ottelua.
Ura > Maajoukkueura

Nyberg on pelannut 13 nuorten maaottelua.
Muuta

Nyberg on opiskellut Svenska handelshögskolanissa.
Mihail Krug

| Mihail Vorobjov> Henkilötiedot |
| --- | --- |
Syntynyt: 7. huhtikuuta 1962 Tver (Kalinin), Neuvostoliitto
Kuollut: 1. heinäkuuta 2002 (40 vuotta) Tver, Venäjä
Muusikko
Taiteilijanimi:  Mihail Krug (suom.ympyrä)
Laulukielet:  venäjä
Aktiivisena:  1987–2002
Tyylilajit:  venäläinen chanson
Soittimet:  laulu, kitara
Levy-yhtiöt:  Master Sound Records Sojuz
  [ Muokkaa Wikidatassa ] [ ohje ]  
Mihail Vladimirovitš Krug (ven. Михаил Владимирович Круг, oik. Vorobjov, ven. Воробьёв, 7. huhtikuuta 1962 Tver (Kalinin), Neuvostoliitto – 1. heinäkuuta 2002 Tver) oli venäläinen laulaja ja lauluntekijä. Häntä usein kutsuttiin  venäläisen chansonin kuninkaaksi, ja kappale ”Vladimirski tsentral” on yksi genren suosituimmista. Hän kuoli väkivaltaisesti kotonaan Tverissä 2002.
Ennen muusikon uraa

Mihail Vorobjov syntyi 7. huhtikuuta 1962 Kalininissa (nyk. Tver), Neuvostoliitossa. Hänen isänsä oli rakennusinsinööri ja äitinsä kirjanpitäjä. Lapsuutensa ja nuoruutensa hän asui vanhassa työläiskaupunginosassa, josta kertoi myöhemmin laulussaan "Milyi moi gorod" ("Rakas kaupunkini"). Hän harrasti jääkiekkoa maalivahtina. Hänen koulumenestyksensä oli heikko. Ystävät ja sukulaiset muistelevat hänen lintsailleen.
Kuusivuotiaasta alkaen hänen idolinsa oli Vladimir Vysotski. 11-vuotiaana hän opetteli soittamaan kitaraa. Ensimmäiset runonsa hän kirjoitti 14-vuotiaana omistaen ne luokkatoverilleen. Eräässä koulun illassa hän käytti yhtä Vysotskin kappaletta aikaansaaden suuren skandaalin. Armeijan jälkeen ryhtyi soittamaan kitaraa ja laulamaan Vysotskin tyylillä.
Vorobljov valmistui Kalininin kaupungin koulusta numero 39 autonasentajaksi. Opintojen jälkeen hän kävi armeijan Lebedinin kaupungissa Ukrainassa ja toimi sen jälkeen kuorma-autonkuljettajana kymmenen vuoden ajan.
Yksityiselämä

Vuonna 1986 Mihail tapasi ensimmäisen vaimonsa Svetlanan, joka myös oli muusikko. Hän soitti soolokitaraa neuvostohallinnon virallisesti tunnustamassa yhtyeessä. Svetlanasta tuli Mihailin ensimmäinen tuottaja, ja hän rohkaisi tätä tuomaan luovuuttaan esille. Siihen asti Mihail oli kirjoittanut runonsa ja laulunsa ainoastaan pöytälaatikkoon. Svetlana etsi musiikkikilpailuita, äänitti Mihailin lauluja kaseteille ja ompeli hänen esiintymisasunsa; hän työskenteli mallitoimistossa. He erosivat 1989. Vuonna 2000 Mihail avioitui tšeljabinskilaisen Irinan kanssa, joka alkoi Mihailin kuoleman jälkeen esiintyä nimellä Irina Krug. Kummastakin liitosta syntyi yksi lapsi.
Poliittinen kanta

Mihail Krug oli poliittiselta vakaumukseltaan monarkistinen, konservatiivinen, homovastainen ja antifeministinen. Hän oli Venäjän liberaalidemokraattisen puolueen (LDPR) jäsen ja toimi puheenjohtaja Vladimir Žirinovskin kulttuuriavustajana. Hänen haastatteluissaan tulee toistuvasti selvästi esiin viha vasemmistolaisia, erityisesti kommunisteja kohtaan.
Muusikon ura

Vuonna 1987 Mihail voitti laulu- ja sävellyskilpailun kappaleellaan "Pro Afganistan" ja alkoi sen jälkeen  alkoi tosissaan kirjoittaa lauluja. Hän otti taiteilijanimekseen Mihail Krug (suom. Mikko Kehä). Nimen alkuperästä on useita versioita.
Hän äänitti ensimmäisen kasettinsa "Tverskie ulitsy" ("Tverin kadut") "Tver"-studiossa 1989. Sitä seurasivat "Katja" ja kolmas nimeämätön kasetti. Mitään näistä ei julkaistu virallisesti, vaan niitä levitettiin laittomasti. Lähes kaikki näillä levyillä olleet kappaleet on esitetty uudelleen ja julkaistu myöhemmillä albumeilla. Neuvostoajan jälkeen vuonna 1994 Mihail Krug julkaisi rikollisslangilla nimetyn albumin "Žigan-Limon" ("Rosvo-Sitruuna"), joka monien mielestä oli hänen luovan elämänsä käännekohta. Se sisältää rikollislaulujen lisäksi lyyrisiä ja ironisia kappaleita. Levystä otettiin useita uusintapainoksia ja Mihail Krug vakiinnutti asemansa venäläisessä musiikkikulttuurissa.
Vuonna 1994 kuvattiin dokumenttielokuva "Bard Mihail Krug" ("Bardi Mihail Krug"), joka esitettiin "Kultura"-kanavalla vuonna 1999. Ensimmäinen video filmiltä, kappale "Eto bylo vtšera" ("Se oli eilen") esitettiin vuonna 1996. Krug vieraili ensimmäisen kerran ulkomailla vuonna 1997 "Venäläinen chanson Saksassa" -festivaalilla folkyhtye Bratja Žemtšužnyjen kanssa. Vuonna 1998 Krug esiintyi Yhdysvalloissa Miamissa, Bostonissa, New Yorkissa ja Jacksonvillessa. Alkuvuodesta 2000 hän teki menestyneen Israelin kiertueen. Krug piti usein hyväntekeväisyyskonsertteja, myös vankiloissa.
Vuonna 1997 Mihail Krug otti yhtyeeseensä uuden laulajan, Svetlana Ternovan. Aleksandr Velolebedniski  kirjoitti Krugille useita lauluja. Yksi venäläisen chansonin tunnetuimmista kappaleista on Krugin ”Vladimirski tsentral” (ven. Владимирский централ, "Vladimirin keskivankila") albumilta "Madam". Sen arvellaan olevan omistettu ammattirikollinen Aleksandr Severnyille. Vuonna 2000 Krug esitti rikollisjohtajan roolin Leonid Petrovitšin elokuvassa "Aprel".
Kuolema

Kesäkuun 30. ja heinäkuun 1. päivän välisenä yönä 2002 hyökättiin Mihail Krugin kotiin Mamulinon kaupunginosassa Tverissä. Kaksi miestä kävi ensin Krugin anopin kimppuun aiheuttaen tälle vammoja. Paikalle rynnännyttä Krugia ammuttiin pistoolilla, hänen vaimonsa Irinan onnistui paeta. Krug kuoli pian sairaalassa vammoihinsa.
Krugin muistotilaisuuteen 3.7. osallistui paljon tunnettua väkeä, mm. Vladimir Žirinovski, Aleksandr Semtsev, Jefrem Amiramov, Katja Ogonjok, Bratja Žemtšužnyje -yhtye, Vika Tsiganova ja Tverin alueen Vladimir Platov. Hautajaisiin osallistui satoja tuhansia ihmisiä. Autojono hautajaissaatossa venyi kilometrien mittaiseksi. Siunaustilaisuus pidettiin Tverin Ylösnousemuksen katedraalissa ja Krug haudattiin Dmitrovo-Tzerkassyn hautausmaalle.
Murhan syy oli epäselvä. Epäiltiin ryöstöyritystä, joka liittyi Krugin juuri odottamaan levytyspalkkioon. Toisten mielestä Krugin murha oli suunniteltu, todennäköisesti palkkamurha.
Vuonna 2008 Tverissä pidätettiin rikollisjengi Tverskije volki (Tverin sudet) joka todennäköisesti oli osallisena Krugin murhaan. Irina Krug tunnisti Aleksandr Agejevin toiseksi hyökkääjäksi, mutta tämän syyllisyyttä ei pystytty todistamaan. Hänet tuomittiin elinkautiseen muista rikoksista. Vuonna 2012 elinkautisvanki paljasti tutkijoille Mihail Krugin murhaajaksi väitetyn henkilön luurangon sijainnin Tverissä. Geenitutkimuksen ja Irina Krugin valkokuvatunnistuksen perusteella todettiin että murhaaja oli Mihail Veselov, joka oli tapettu kuuden muun jengiläisen kanssa vuonna 2002.
Diskografia

Kasetilla julkaistut
1989 — "Tverskije ulitsy", «Тверские улицы» (Ei virallisesti julkaistu), mutta piraattina julkaistu nimellä Lizok, «Лизок»
1990-1991 —  "Katja", «Катя» (Ei virallisesti julkaistu)
1990-1991 —  nimetön julkaisu (Ei virallisesti julkaistu)
1995 —  "Gorod detstva",  «Город детства» ("Zelonyi prokuror" -albumin demoversio, Ei virallisesti julkaistu)
Albumit
1994 —  "Žigan-limon". «Жиган-лимон» (uudelleenjulkaisu 1995)
1995 —  "Zeljonyi prokuror", «Зелёный прокурор» (alkuperäiseltä nimeltä "Svetotška", «Светочка»'
1996 —  "Živaja struna", «Живая струна»
1998 —  "Madam", «Мадам»
1999 —  "Roza", «Роза»
2000 —  "Miška", «Мышка»
2002 —  "Posvjaštšenije", «Посвящение»
2003 —  "Ispoved", «Исповедь»
Tässä lueteltujen lisäksi Mihail Krugilta on julkaistu lukuisia kokoelmia.
Aiheesta muualla

Virallinen sivusto (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Михаил_Круг
Laulaja Mihail Krugin hautakivi
Käännös suomeksi
Néa Zíchni

| Néa Zíchni Néa Zíchnin kunta Νέα Ζίχνη Δήμος Νέας Ζίχνης |
| --- | --- |
 Néa Zíchnin kaupunki.
 Kunnan sijainti
 Néa Zíchni
 Koordinaatit: 41°02′N, 23°50′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Hallinto:  
 – Asutustyyppi:  kunta, kaupunki
 – Kallikrates-koodi:  1206
Pinta-ala:  
 – Kokonaispinta-ala:  405,6 km²
Väkiluku (2011):  12 397
 – Kunnallis­yksikkö:  9 309
 – Kaupunki:  2 530
 – Väestötiheys:  30,56 as./km²
Aikavyöhyke:  UTC+2
 – Kesäaika:  UTC+3
Postinumero:  62042
Rekisterikilpi:  ΕΡ
 
 www.dimos-neaszixnis.gr 
Infobox OKVirheellinen NIMI-arvo: 
Néa Zíchni (kreik. Νέα Ζίχνη) on Kreikan kaupunki ja samanniminen kunta (Δήμος Νέας Ζίχνης, Dímos Néas Zíchnis), joka sijaitsee Sérresin alueyksikössä Keski-Makedonian alueella. Koko kunnan pinta-ala on 405,6 neliökilometriä ja väkiluku 12 397. Varsinaisen Néa Zíchnin kaupungin väkiluku on 2 530 (vuonna 2011).
Nykyinen Néa Zíchnin kunta muodostui, kun Néa Zíchni ja Alistráti yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Néa Zíchnin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Alistráti | Agiochóri | Agiochóri | 276 |
| Alistráti | Alistráti | Alistráti | 2 127 |
| Alistráti | Alistráti | Ierá Moní Agías Kyriakís (luostari) | 0 |
| Alistráti | Mandíli | Mandíli | 105 |
| Alistráti | Skopiá | Skopiá | 108 |
| Alistráti | Stathmós Angístis | Stathmós Angístis | 177 |
| Alistráti | Stathmós Lefkothéas | Stathmós Lefkothéas | 295 |
Alistráti: Yhteensä: 3 088
| Néa Zíchni | Ágios Christóforos | Ágios Christóforos | 192 |
| Néa Zíchni | Agrianí | Agrianí | 295 |
| Néa Zíchni | Anastasía | Anastasía | 258 |
| Néa Zíchni | Dímitra | Dímitra | 374 |
| Néa Zíchni | Dravískos | Dravískos | 1 488 |
| Néa Zíchni | Gázoros | Gázoros | 1 315 |
| Néa Zíchni | Mavrólofos | Mavrólofos | 658 |
| Néa Zíchni | Mesorráchi | Mesorráchi | 407 |
| Néa Zíchni | Mýrkinos | Mýrkinos | 199 |
| Néa Zíchni | Myrríni | Myrríni | 236 |
| Néa Zíchni | Néa Pétra | Néa Pétra | 277 |
| Néa Zíchni | Néa Zíchni | Néa Zíchni | 2 530 |
| Néa Zíchni | Sfelinós | Sfelinós | 304 |
| Néa Zíchni | Tholós | Tholós | 776 |
Néa Zíchni: Yhteensä: 9 309
Yhteensä: 12 397
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Νέας Ζίχνης. Néa Zíchnin kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi